CELEX: 22012D0138
Language: lt
Date: 1342137600000
Title: 2012 m. liepos 13 d. EEE jungtinio komiteto sprendimas Nr. 138/2012, kuriuo iš dalies keičiamas EEE susitarimo XX priedas (Aplinka)

8.11.2012   
            
            
               LT
            
            
               Europos Sąjungos oficialusis leidinys
            
            
               L 309/20
            
         EEE JUNGTINIO KOMITETO SPRENDIMAS
   Nr. 138/2012
   2012 m. liepos 13 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2012 m. birželio 15 d. EEE jungtinio komiteto sprendimu Nr. 117/2012 (1);
            
         
               (2)
            
            
               į Susitarimą turi būti įtrauktas 2011 m. kovo 31 d. Tarybos reglamentas (ES) Nr. 333/2011, kuriuo nustatomi kriterijai, pagal kuriuos nustatoma, kada tam tikrų rūšių metalo laužas nebelaikomas atliekomis pagal Europos Parlamento ir Tarybos direktyvą 2008/98/EB (2),
            
         PRIĖMĖ ŠĮ SPRENDIMĄ:
   1 straipsnis
   Susitarimo XX priede po 32ff punkto (Europos Parlamento ir Tarybos direktyva 2008/98/EB) įterpiamas šis punktas:
   
               „32ffa.
            
            
               
                  32011 R 0333: 2011 m. kovo 31 d. Tarybos reglamentas (ES) Nr. 333/2011, kuriuo nustatomi kriterijai, pagal kuriuos nustatoma, kada tam tikrų rūšių metalo laužas nebelaikomas atliekomis pagal Europos Parlamento ir Tarybos direktyvą 2008/98/EB (OL L 94, 2011 4 8, p. 2).
               Reglamento nuostatos šio Susitarimo tikslais pritaikomos taip:
               2 straipsnio e punkte ir III priede pateikto atitikties pareiškimo 6 punkte po žodžių „Sąjungos muitų teritoriją“ įterpiami žodžiai „arba ELPA valstybių teritoriją“.“
            
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 333/2011 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. liepos 14 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3), arba 2012 m. liepos 13 d. EEE jungtinio komiteto sprendimo Nr. 126/2012 (4) arba 2012 m. liepos 13 d. EEE jungtinio komiteto sprendimo Nr. 136/2012 (5) įsigaliojimo dieną, iš šių datų pasirenkama vėlesnė.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. liepos 13 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 270, 2012 10 4, p. 40.
   
      (2)  OL L 94, 2011 4 8, p. 2.
   
      (3)  Konstitucinių reikalavimų nenurodyta.
   
      (4)  Žr. šio Oficialiojo leidinio p. 4.
   
      (5)  Žr. šio Oficialiojo leidinio p. 17.